ai4bharat/Pralekha huggingface dataset:
రైల్వే మంత్రిత్వ శాఖ
రోజుకు 4 రైళ్ల స్థాయి నుండి 145 రైళ్ల స్థాయికి సామర్థ్యాన్ని పెంచుతూ శ్రామిక్ స్పెషల్ ద్వారా మిషన్ "బ్యాక్ హోమ్" కార్యక్రమాన్ని వేగవంతం చేసిన భారత రైల్వే
- వివిధ రాష్ట్రాలలో చిక్కుకుపోయిన వారందరినీ తిరిగి తమ సొంత రాష్ట్రాలకు తీసుకువెళ్ళే ప్రయత్నంలో.. ఒక్క రోజులో రెండు లక్షలకు పైగా వలసదారుల్ని రవాణా చేసే మైలురాయి దాటేసిన భారత రైల్వే
- ఈ నెల ఒకటో తేదీన సుమారు 5000 మంది ప్రయాణికులతో మొదలై.. మే 14వ తేదీ నాటికి 2.10 లక్షలకు పైగా ప్రయాణికుల చేరవేత మైలు రాయిని రెండు వారాలలోపు దాటింది
- ఈ “శ్రామిక్ స్పెషల్” రైళ్ల ద్వారా ఇప్పటి వరకు 12 లక్షలకు పైగా ప్రయాణికులు తమ సొంత రాష్ట్రాలకు చేరుకున్నారు
- వలసదారులను ఇంటికి చేర్చేందుకు గాను ఇప్పటివరకు 1000 కి పైగా “శ్రామిక్ స్పెషల్” రైళ్లు పనిచేశాయి
- వివిధ ప్రాంతాలలో చిక్కుకుపోయిన వారి కోసం మిషన్ మోడ్లో “శ్రామిక్ స్పెషల్” రైళ్ల ద్వారా రోజుకు 4 లక్షలకు పైగా పౌరులను రవాణా చేయడానికి.. రోజుకు 300 “శ్రామిక్ స్పెషల్” రైళ్లను నడపడానికి సిద్ధమైన భారత రైల్వే
కోవిడ్-19 మహమ్మారి నేపథ్యంలో విధించిన లాక్డౌన్ కారణంగా కేంద్ర హోం వ్యవహారాల మంత్రిత్వ శాఖ ఉత్తర్వుల మేరకు, దేశంలోని వివిధ ప్రాంతాలలో చిక్కుకుపోయిన వలస కూలీలు, యాత్రికులు, పర్యాటకులు, విద్యార్థులు మరియు ఇతర వ్యక్తులను స్వస్థలాలకు తరలించడానికి భారతీయ రైల్వే "శ్రామిక్ స్పెషల్" రైళ్ల సేవలను ప్రారంభించింది. మే 1వ తేదీ "కార్మిక దినోత్సవం" సందర్భంగా ఈ కార్యక్రమానికి శ్రీకారం చుట్టారు.
ఒకే రోజు 2.10 లక్షల మంది తరలింపు..
మే 1వ తేదీ నాడు కేవలం 4 రైళ్లతో ఈ తరలింపు కార్యక్రమం మొదలైంది. గడిచిన పక్షం రోజుల్లో దాదాపు 1000 కి పైగా శ్రామిక్ రైళ్లు నడపబడ్డయి. ఈ నెల 14వ తేదీన వివిధ రాష్ట్రాల నుండి మొత్తం 145 "శ్రామిక్ స్పెషల్" రైళ్లు 2.10 లక్షల మంది ప్రయాణికుల్ని తిరిగి తమ సొంత రాష్ట్రాలకు తీసుకు వెళ్లాయి. భారత రైల్వేకు ఇది అద్భుత విజయం. ఒకే రోజులో "శ్రామిక్ స్పెషల్" రైళ్లలో ప్రయాణీకుల సంఖ్య దాదాపు రెండు లక్షలను దాటడం ఇదే మొదటి సారి. తోలి రోజు అంటే ఈ నెల 1వ తేదీన "శ్రామిక్ స్పెషల్" రైళ్లు కేవలం 5000 మంది ప్రయాణికులతో కార్యకలాపాలను ప్రారంభించిన విషయం ఇక్కడ స్పురణకు వస్తుంది.
4 లక్షల మంది ప్రజలను రవాణా చేయడానికి సిద్ధం..
"శ్రామిక్ స్పెషల్" రైళ్ల ద్వారా ఇప్పటి వరకు 12 లక్షలకు పైగా ప్రయాణికులు తమతమ సొంత రాష్ట్రాలకు చేరుకున్నారు. ఆంధ్రప్రదేశ్, అస్సాం, బీహార్, ఛత్తీస్గఢ్, హిమాచల్ ప్రదేశ్, జమ్మూ & కాశ్మీర్, జార్ఖండ్, కర్ణాటక, కేరళ, మధ్యప్రదేశ్, మహారాష్ట్ర, మణిపూర్, ఒడిశా, రాజస్థాన్, తమిళనాడు, త్రిపుర, ఉత్తరాఖండ్, పశ్చిమ బెంగాల్ రాష్ర్టాలలో ఈ రైళ్లు సేవలందించాయి.
వివిధ ప్రాంతాలలో చిక్కుకుపోయిన వలసదారులు అందరినీ తిరిగి స్వస్థలాలకు తీసుకెళ్లేందుకు తన మిషన్లో రోజుకు 4 లక్షల మంది ప్రజలను రవాణా చేయడానికి కూడా తాము సిద్ధమని భారతీయ రైల్వే తెలిపింది. ఆయా రాష్ట్ర ప్రభుత్వాల సమన్వయంతో రోజుకు దాదాపు 300 "శ్రామిక్ స్పెషల్" రైళ్లు నడపడానికి కూడా సన్నద్ధమేనని రైల్వే సగర్వంగా వెల్లడించడం విశేషం. ప్రయాణీకులను పంపుతున్న రాష్ట్రం మరియు వారిని స్వీకరిస్తున్న రెండు రాష్ర్టాల సమ్మతి తరువాత మాత్రమే "శ్రామిక్ స్పెషల్" రైళ్లను రైల్వే నడుపుతోంది. ఈ రైలు ఎక్కే ముందు ప్రయాణీకులను పూర్తి స్థాయిలో పరీక్షిస్తున్నారు. ఈ ప్రయాణంలో ప్రయాణీకులకు ఉచితంగా భోజనం మరియు మంచి నీరును కూడా అందిస్తున్నారు.
(
భారత ఎన్నికల సంఘం
కర్నాటకలో శాసనసభ్యులు ఎన్నుకునే శాసనమండలి సభ్యుని ఉపఎన్నిక
కర్నాటక శాసనమండలికి శాసనసభ్యులు ఎన్నుకునే విభాగం నుంచి ఒక ఖాళీ ఏర్పడినట్టు ఎన్నికల కమిషన్ ప్రకటించింది.
|
|
సభ్యుని పేరు
|
|
ఎన్నిక స్వభావం
|
|
ఖాళీ కి కారణం
|
|
కాల వ్యవధి
|
|
ఎస్. ఎల్. ధర్మెగౌడ
|
|
ఎమ్మెల్యేల ద్వారా
|
|
28.12.2020న మరణం
|
|
17.06.2024
2. శాసన సభ్యుల ద్వారా ఎన్నిక జరిగే కర్నాటక శాసనమండలి స్థానానికి పైన ఏర్పడిన ఖాళీ భర్తీకి గాను ఉప ఎన్నిక జరపాలని ఎన్నికల కమిషన్ నిర్ణయించింది. ఈ దిగువ పేర్కొన్న షెడ్యూల్ ప్రకారం ఎన్నిక జరుగుతుంది:
|
|
సంఖ్య
|
|
కార్యక్రమాలు
|
|
తేదీలు
|
|
1.
|
|
నోటిఫికేషన్ జారీ
|
|
2021 ఫిబ్రవరి 25 
|
|
2.
|
|
నామినేషన్ల దాఖలుకు ఆఖరితేదీ
|
|
2021 మార్చి 4 
|
|
3.
|
|
నామినేషన్ల పరిశీలన
|
|
2021 మార్చి 5 
|
|
4.
|
|
నామినేషన్ల ఉపసంహరణకు గడువు
|
|
2021 మార్చి 8 
|
|
5.
|
|
పోలింగ్ తేదీ
|
|
2021 మార్చి 15 
|
|
6.
|
|
పోలింగ్ గంటలు
|
|
ఉదయం 9 గ . – సాయంత్రం 4 గం.
|
|
7.
|
|
వోట్ల లెక్కింపు
|
|
2021 మార్చి 15  సాయంత్రం 5 గం
|
|
8.
|
|
ఎన్నికల ప్రక్రియ పూర్తి కావాల్సిన తేదీ
|
|
2021 మార్చి18 
3. మొత్తం ఎన్నిక ప్రక్రియ కాలంలో అందరూ పాటించాల్సిన స్థూల నియమాలు:
I. ఎన్నికలకు సంబంధించిన ప్రతి కార్యకలాపంలోనూ ప్రతి ఒక్కరూ విధిగా మాస్క్ ధరించాలి.
II. ఎన్నికల కోసం వినియోగించే గది/హాలు/ప్రాంగణం దగ్గర:
 అందరికీ థర్మల్ స్క్రీనింగ్ చేపట్టాలి
 అన్ని చోట్లా శానిటైజర్లు అందుబాటులో ఉంచాలి
III. రాష్ట్రప్రభుత్వం, కేంద్ర హోం మంత్రిత్వశాఖ జారీచేసిన కోవిడ్-19 మార్గదర్శకాలకు అనుగుణంగా భౌతిక దూరం పాటించాలి
4. ఎన్నికల నిర్వహణకు సంబంధించిన ఏర్పాట్లు చేసే సమయంలో కోవిడ్-19 మార్గదర్శకాలను పాటించేలా చూడటానికి ఒక సీనియర్ అధికారి కి బాధ్యతలు అప్పగించాల్సిందిగా రాష్ట్ర ప్రభుత్వ ప్రధాన కార్యదర్శిని ఆదేశించటమైనది.
…
(Visitor Counter : 63
పెట్రోలియం- సహజ వాయువుల మంత్రిత్వ శాఖ
ఏప్రిల్ 2020 లో 85 లక్షల ఎల్.పి.జి సిలిండర్లు అందుకున్న పిఎంయువై లబ్ధిదారులు
కోవిడ్ -19 పై పోరాటంలో భాగంగా అత్యవసర సేవలైన
ఎల్.పి.జి సిలిండర్ల సరఫరాలో అవిశ్రాంతంగా కృషిచేస్తున్న సిబ్బంది
కోవిడ్ -19 పై పోరాటంలో భాగంగా ఆర్థికంగా చేయూతనిచ్చేందుకు , ప్రధానమంత్రి గరీబ్ కళ్యాణ్ యోజన కింద కేంద్ర ప్రభుత్వం పేదలకు అనుకూలమైన పలు నిర్ణయాలను ప్రకటించింది.కరోనా వైరస్ కారణంగా నెలకొన్న ఆర్థిక ఇబ్బందులనుంచి పేదలను బయటపడేసేందుకు దీనిని ఉద్దేశించారు.
ఈ పథకం కింద ఉజ్వల లబ్ధిదారులకు మూడు నెలలపాటు ఏప్రిల్ నుంచి జూన్ 2020 వరకు ఎల్.పి.జి సిలిండర్ ను ఉచితంగా అందజేస్తారు.
ఇప్పటివరకూ ఆయిల్ మార్కెటింగ్ కంపెనీలు పి.ఎం.జి.కె.వై పథకం కింద ఉచిత ఎల్పిజి సిలిండర్ను అందుకునేందుకు 7.5 కోట్ల పిఎంయువై లబ్దిదారుల ఖాతాలకు రూ 5,606 కోట్ల రూపాయల బదిలీ ప్రారంభించాయి. లబ్ధిదారులు ఈ నెలలో 1.26 కోట్ల సిలిండర్లను బుక్ చేసుకున్నారు ఇందులో 85 లక్షల సిలిండర్లను పిఎంయువై లబ్ధిదారులకు పంపిణీ చేయడం జరిగింది.
దేశంలో 27.87 కోట్ల క్రియాశీల ఎల్.పి.జి వినియోగదారులు ఉన్నారు. ఇందులో పిపియువై లబ్ధిదారుల సంఖ్య 8 కోట్లు. లాక్ డౌన్ అనంతరం దేశంలో 50 నుంచి 60 లక్షల సిలిండర్లను రోజూ సరఫరా చేస్తున్నారు. దేశవ్యాప్తంగా లాక్డౌన్ అమలులో ఉన్నందువల్ల , ప్రజలుసురక్షితంగా ఇళ్లకే పరిమితం కావడంతో ఎల్పిజి సరఫరా వ్యవస్థలోని సిబ్బంది అవిశ్రాంతంగా శ్రమిస్తూ పరిశుభ్రమైన ఇంధనాన్ని ప్రజల ఇంటివద్దకే నేరుగా సరఫరా చేసేందుకు కృషి చేస్తున్నారు.
కోండ ప్రాంతాలు, ముంపుప్రాంతాలు, మారుమూల గ్రామాలు, అటవీ ప్రాంతంలోని పల్లెలు, ఎడారి ప్రాంతంలోని గ్రామాల వంటి వాటికి సైతం సకాలంలో సిలిండర్లు అందేలా వీరు చర్యలుతీసుకుంటున్నారు. ప్రస్తుత సంక్లిష్ట పరిస్థితులలోకూడా సిలిండర్లు పొందడానికి వేచి ఉండే సమయం కేవలం రెండు రోజులకంటే తక్కువగానే ఉంది. విధినిర్వహణలో భాగంగా , కోవిడ్ -19 వైరస్ ఇన్ఫెక్షన్ కు గురై ,గోడౌన్ కీపర్లు, మెకానిక్లు, డెలివరీ బాయ్ల వంటి వారు అకాల మరణం పాలైతే వారి కుటుంబానికి 5 లక్షల రూపాయల ఎక్స్గ్రేషియా ను ఏక కాలంలో చెల్లించనున్నట్టు చమురు కంపెనీలైన ఐఒసిఎల్, హెచ్పిసిఎల్లు ప్రకటించాయి.
(ప్రధాన్ మంత్రి ఉజ్వలయోజన కింద 31.03.2020 నాటికి ఎల్పిజి కనెక్షన్ను పెట్టించుకున్న వినియోగదారులందరూ ప్రధాన మంత్రి గరీబ్ కల్యాణ్ యోజన ప్రయోజనాలను పొందటానికి అర్హులు. ఈ పథకం 2020 ఏప్రిల్ 1 నుండి ప్రారంభమైంది . ఇది 2020 జూన్ 30 వరకు కొనసాగుతుంది.
ఈ పథకం కింద, ఆయిల్ మార్కెటింగ్ కంపెనీలు 14.2 కిలోల రీఫిల్ ఆర్ఎస్పికి సమానమైన అడ్వాన్స్ను లేదా ఒక 5 కిలోల రీఫిల్ మొత్తాన్ని పిఎంయువై ఖాతాదారు బ్యాంక్ ఖాతాకు వారి వారి ప్యాకేజీ రకాన్ని బట్టి బదిలీ చేస్తున్నాయి. కస్టమర్ ఈ ముందస్తు డబ్బును ఎల్పిజి రీఫిల్ తీసుకోవడానికి ఉపయోగించవచ్చు
సాంస్కృతిక మంత్రిత్వ శాఖ
ఏక్ భారత్ శ్రేష్ఠ్ భారత్ స్ఫూర్తితో గోల్కొండ వద్ద రెండు రోజులపాటు తెలంగాణ ఆవిర్భావ దినోత్సవాలు
ఆజాదీ కా అమృత్ మహోత్సవ్ లో భాగంగా రేపు పతాకావిష్కరణ చేసి వేడుకలు ప్రారంభించనున్న కేంద్రమంత్రి జి. కిషన్ రెడ్డి
ఆజాదీ కా అమృత్ మహోత్సవ్ లో భాగంగా కేంద్ర సాంస్కృతిక మంత్రిత్వ శాఖ గోల్కొండ కోట వద్ద తెలంగాణ ఆవిర్భావ దినోత్సవం జరుపుతోంది. రేపు  ఉదయం కేంద్ర సంస్కృతి, పర్యాటక, ఈశాన్య ప్రాంత అభివృద్ధి శాఖామంత్రి శ్రీ జి. కిషన్ రెడ్డి పతాక ఆవిష్కరణ చేసి ఈ రెండు రోజుల వేడుకలను ప్రారంభిస్తారు. ఏక్ భారత్, శ్రేష్ఠ్ భారత్ స్ఫూర్తితో సాయంత్రం సాంస్కృతిక కార్యక్రమాలు జరుగుతాయి.
2వ తేదీజరిగే కార్యక్రమాల్లో మార్చ్ పాస్ట్, ఫోటో, పెయింటింగ్ ప్రదర్శనలు, అనందాజీ బృందం శాస్త్రీయ నృత్యం, మంజులా రామస్వామి బృందం ప్రదర్శన ఉంటాయి. ప్రముఖ గాయకులు మంగ్లీ, మధుప్రియల పాటలను ప్రేక్షకులు ఆస్వాదించే అవకాశం కల్పించారు. శంకర్ మహదేవన్ దేశభక్తి గీతాలతో మొదటి roju కార్యక్రమం పూర్తవుతుంది.
జూన్ 3న దింసా, డప్పు, బోనాలు, గుస్సాడి తదితర జానపద నృత్యాలు అలరిస్తాయి. వీటితో బాటు రాజా రామ్ మోహన్ రాయ్ మీద నాటకం ప్రదర్శిస్తారు. బహుభాషల ముషాయిరాతో రెండో రోజు కార్యక్రమం పూర్తవుతుంది.
దేశ వ్యాప్తంగా ఉన్న కోటల చరిత్రకు ప్రాచుర్యం కల్పించి సాంస్కృతిక వైభవాన్ని చాటటానికి దేశవ్యాప్తంగా చేపట్టిన ఖిలా ఔర్ర్ కహానియా కార్యక్రమంలో భాగం ఇది. గుర్తింపుకు నోచుకోని స్వాతంత్ర్య సమరయోధులను ఈ సందర్భంగా స్మరించుకుంటారు. ఖిలా ఔర్ కహానియా ద్వారా దేశంలోని కోటల విశిష్టతనుగుర్తు చేసుకునే అవకాశం, మన గతంతో అనుసంధానమయ్యే అవకాశం కలుగుతాయి.
ఖిలా ఔర్ కహానియా ప్రచారోద్యమం కింద ఇప్పటికే చిత్తోర్ ఘర్, కాంగ్రా లాంటి కోట్లలో అనేక కార్యక్రమాలు జరిగాయి. ఇంకా బిత్తూరు కోట, మండు కోట, ఝాన్సీ కోట, కాంగ్లా కోటలో కార్యక్రమాలు జరగాల్సి ఉంది. ఈ కార్యక్రమాలన్నీ సాంస్కృతిక శాఖ పరిధిలోని పురావస్తు విభాగం, ప్రాంతీయ సాంస్కృతిక కేంద్రలు, లలిత కళా అకాడెమీ, సంగీత నాటక అకా డెమీ, సాహిత్య అకాడెమీ లాంటి కీలక సంస్థల సమన్వయంతో సాగుతోంది.
ఖిలా ఔర్ కహానియా కార్యక్రమంలో భాగంగా తెలంగాణ స్ఫూర్తిని గోల్కొండ కోటలో నిర్వహిస్తున్నారు. తెలంగాణ రాష్ట్రం అధికారికంగా 2014 జూన్ 2న ఏర్పాటు కాగా దాన్ని స్మరించుకుంటూ ఈ కార్యక్రమాలు ఏర్పాటయ్యాయి.
భారత ప్రభుత్వం ప్రారంభించిన అజాదీ కా అమృత్ మహోత్సవ్ స్వతంత్ర భారతదేశపు 75 ఏళ్ల అద్భుత యాత్రను స్మరించుకుంటూ ఉండగా దేశ వ్యాప్తంగా ఇందుకు సంబందించిన కార్యక్రమాలు జరుగుతున్నాయి. ఇప్పటిదాకా ఈ ప్రచారద్యమంలో 1.78 లక్షల కార్యక్రమాలు నిర్వహించారు.
ఆరోగ్య, కుటుంబ సంక్షేమ మంత్రిత్వ శాఖ
డాక్టర్ ఆర్ఎంఎల్ ఆసుపత్రిని సందర్శించిన కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్
కేంద్ర ఆరోగ్య మరియు కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ ఈ రోజు ఢిల్లీలోని డాక్టర్ రామ్ మనోహర్ లోహియా ఆసుపత్రిని సందర్శించారు. ఆసుపత్రి పని తీరును సమీక్షించేందుకు గాను ఆరోగ్య మరియు కుటుంబ సంక్షేమ శాఖ మంత్రి ఈ ఆసుపత్రిని సందర్శించారు. కేంద్ర మంత్రి పర్యటన సందర్భంగా అక్కడే ఉన్న మెడికల్ సూపరింటెండెంట్ మరియు ఇతర వైద్య అధికారులు గౌరవనీయ మంత్రిని స్వాగతం పలికారు. మంత్రి తన సమీక్ష సందర్శనలో భాగంగా మొదట కోవిడ్ టీకా కేంద్రాన్ని సందర్శించి లబ్ధిదారులతో సంభాషించారు. కేంద్ర మంత్రి పీజీఐఎంఈఆర్ ఆసుపత్రి క్యాంపస్ లైబ్రరీని, హాస్పిటల్ వంటగదిని కూడా తనిఖీ చేశారు. ఆహార పదార్థాల నాణ్యతను తనిఖీ చేశారు. ఆరోగ్య మరియు కుటుంబ సంక్షేమ శాఖ సహాయ మంత్రి ఆసుపత్రిలో నెఫ్రాలజీ విభాగం ఐసీయుని సందర్శించారు. ఎముక విభాగం వార్డును తనిఖీ చేస్తున్నప్పుడు అక్కడ చేరుకున్నవ వారి రోగుల బాగోగుల గురించి ఆమె అడిగి తెలుసుకున్నారు. సందర్శన ముగింపులో భాగంగా రోగులకు ఉత్తమ సౌకర్యాలు మరియు ఆసుపత్రిలో ఉత్తమ సంరక్షణ, పరిశుభ్రత సేవల కోసం తగిన చర్యలు చేపట్టాలని ఆమె మెడికల్ సూపరింటెండెంట్ని ఆదేశించారు.
- నెఫ్రాలజీ విభాగం, ఐసీయు మరియు ఎముక విభాగం యొక్క వార్డ్లో మంత్రి తనిఖీ
- పీజీఐఎంఈఆర్ క్యాంపస్లోని లైబ్రరీని తనిఖీ చేస్తున్న మంత్రి
- ఆసుపత్రిలో ఉన్న వంటగదిని తనిఖీ చేసి ఆహార పదార్థాల నాణ్యతను తనిఖీ చేస్తున్న మంత్రి
రైల్వే మంత్రిత్వ శాఖ
కోవిడ్ -19 మహమ్మారి నుంచి ఇండియాను రక్షించడంలో ముందున్న రైల్వేలు
మహమ్మారిని అంతం చేసే ప్రయత్నంలో భారతీయ రైల్వేలు దాదాపు 6 లక్షల పునర్వినియోగ యోగ్యమైన మాస్కులు మరియు 40వేల లీటర్ల కన్నా ఎక్కువ హాండ్ శానిటైజర్ ను తయారు చేసింది
అన్ని రైల్వే జోన్లు, ఉత్పత్తి విభాగాలు మరియు ప్రభుత్వ రంగ సంస్థలు ఇందులో కలసి ఉన్నాయి; ఈ విషయంలో కొన్ని రైల్వే జోన్లు పశ్చిమ రైల్వే, ఉత్తర మధ్య రైల్వే, వాయవ్య రైల్వే, మధ్య రైల్వే,తూర్పు మధ్య రైల్వే, పశ్చిమ మధ్య రైల్వే ప్రధాన పాత్రను పోషిస్తున్నాయి
విధులకు హాజరయ్యే సిబ్బంది అందరికీ ముఖాలకు అడ్డుగా ధరించే మాస్కులను, హాండ్ శానిటైజర్ లను ఇవ్వడం జరుగుతోంది. వీటిని కాంట్రాక్టు కార్మికులకు కూడా ఇస్తున్నారు.
కోవిడ్ -19 వ్యాప్తిని అడ్డుకునే చర్యల కొనసాగింపులో భాగంగా భారతీయ రైల్వేలు భారత ప్రభుత్వం ఉపక్రమించిన ఆరోగ్య సంరక్షణ చర్యలకు మద్దతుగా భారతీయ రైల్వీలు అన్ని రకాల ప్రయత్నాలు చేస్తోంది. ఈ చర్యలలో భాగంగా భారతీయ రైల్వేలు పునర్వినియోగ యోగ్యమైన మాస్కులు మరియు శానిటైజర్లను అన్ని రైల్వే జోన్లు, ఉత్పత్తి యూనిట్లలో, ప్రభుత్వ రంగ సంస్థలలో తయారు చేయడం జరుగుతోంది.
భారతీయ రైల్వేలు 2020 ఏప్రిల్ 7వ తేదీ వరకు మొత్తం 582317 తిరిగి వినియోగించగల మాస్కులను మరియు 41882 లీటర్ల శానిటైజర్లను అన్ని రైల్వే జోన్లు, ఉత్పత్తి యూనిట్లలో, పి ఎస్ యులలో తయారు చేశారు. కొన్ని రైల్వే జోన్లు ఈ విషయంలో అగ్రభాగాన నిలిచాయి. సంఖ్యాపరంగా చూసినట్లయితే పశ్చిమ రైల్వేలో 81008 మాస్కులు , 2569 లీటర్ల హాండ్ శానిటైజర్ తయారు చేశారు. ఉత్తర మధ్య రైల్వే లో 77995 మాస్కులు , 3622 లీటర్ల హాండ్ శానిటైజర్, వాయవ్య రైల్వేలో 51961 మాస్కులు , 3027 లీటర్ల హాండ్ శానిటైజర్, మధ్య రైల్వేలో 38904 మాస్కులు, 3015 లీటర్ల హాండ్ శానిటైజర్, తూర్పు మధ్య రైల్వేలో 33473 మాస్కులు , 4100 లీటర్ల హాండ్ శానిటైజర్లు, పశ్చిమ మధ్య రైల్వేలో 36342 మాస్కులు 3756 లీటర్ల హాండ్ శానిటైజర్ తయారు చేశారు.
నిత్యావసరాలు మరియు సరుకుల రవాణా 24X7 పద్ధతిలో నిరంతరం సాగుతున్నందున కార్యనిర్వహణ, పర్యవేక్షణ సిబ్బంది రేయింబవళ్ళు పనిచేస్తున్నారు. ఈ సిబ్బంది భద్రతతో పాటు వారి నైతిక బలాన్ని పెంపొందించడానికి అన్ని పనిస్థలాలలో ఈ కింది చర్యలు తీసుకోవడం జరిగింది:
 విధులకు హాజరయ్యే సిబ్బంది అందరికీ ముఖానికి తొడుక్కునే మాస్కులు, హాండ్ శానిటైజర్లను అందుబాటులో ఉంచుతున్నారు. కాంట్రాక్ట్ కార్మికులకు కూడా వాటిని ఇస్తున్నారు. రైల్వే వర్క్ షాపులు, కోచింగ్ డిపోలు మరియు ఆసుపత్రులు సమయానికి తగ్గట్టు ఎదిగి బయటి నుంచి వచ్చే సరఫరాలకు తోడుగా స్థానికంగా శానిటైజర్లను, మాస్కులను ఉత్పత్తి చేస్తున్నాయి.
 సిబ్బంది అందరూ మంచి పరిశుభ్రత పాటించేలా చూసేందుకు పునర్వినియోగ మాస్కుల వాడకాన్ని ప్రోత్సహించడం జరుగుతోంది. ప్రతి ఉద్యోగికి రెండేసి పునర్వినియోగ మాస్కులను ఇస్తున్నారు. అంతేకాక మాస్కులను ప్రతిరోజూ సబ్బుతో ఉతకాలని కూడా వారికి సలహా ఇస్తున్నారు. ఈ విషయంలో కేంద్ర ఆరోగ్య మరియు కుటుంబ సంక్షేమ శాఖ జారీచేసిన సవివరమైన సలహాను సిబ్బంది అందరికి పంపడం జరిగింది.
 అన్ని పనిస్థలాలలో సబ్బు, నీరు, కడుక్కునే వసతి ఏర్పాటు చేయడం జరుగుతోంది. స్థానిక కల్పనలతో చేతులు కడిగేందుకు మిషన్లను ఏర్పాటు చేయడం జరిగింది.
 భౌతిక దూరం పాటించేలా చూస్తున్నారు. ఈ విషయమై ట్రాక్ మెన్ మరియు డ్రైవర్లవంటి సిబ్బంది అందరిలో క్రమం తప్పకుండా జాగృతి కలుగజేస్తూ అమలు జరిగేలా చూస్తున్నారు.
ప్రధాన మంత్రి కార్యాలయం
డాక్టర్ వి. శాంత గారి మృతి పట్ల సంతాపం తెలిపిన ప్రధాన మంత్రి
డాక్టర్ వి. శాంత గారి మృతి పట్ల ప్రధాన మంత్రి శ్రీ నరేంద్ర మోదీ సంతాపం వ్యక్తం చేశారు.
‘‘నాణ్యమైన కేన్సర్ చికిత్సను అందించడం లో డాక్టర్ వి. శాంత గారు అద్భుత కృషి చేశారు. చెన్నై అడయార్ లోని కేన్సర్ ఇన్స్టిట్యూట్ పేదలు, నిర్భాగ్యులకు చికిత్స చేయడం లో ముందుంది. డాక్టర్ వి.శాంత గారి మృతి తో 2018 లో నేను ఆ సంస్థను సందర్శించినప్పటి జ్ఞాపకాలు గుర్తుకు వస్తున్నాయి. ఓమ్ శాంతి’’ అని ఒక ట్వీట్ లో ప్రధాన మంత్రి పేర్కొన్నారు.
-Narendra Modi
@narendramodi
Dr. V Shanta will be remembered for her outstanding efforts to ensure top quality cancer care. The Cancer Institute at Adyar, Chennai is at the forefront of serving the poor and downtrodden. I recall my visit to the Institute in 2018. Saddened by Dr. V Shanta’s demise. Om Shanti.
రక్షణ మంత్రిత్వ శాఖ
ఆపరేషన్ సముద్ర సేతు కింద ఇరాన్లోని బందర్ అబ్బాస్ ఓడ రేవు వద్ద ఐ.ఎన్.ఎస్.జలాశ్వ నౌక లోకి ఎక్కిన భారత జాతీయులు
భారత నౌకాదళానికి చెందిన సముద్ర సేతు ఆపరేషన్ లో భాగంగా మరొక మిషన్ కోసం, ఐ.ఎన్.ఎస్ జలాశ్వ నౌక, 2020 జూన్ 24వ తేదీ సాయంత్రం ఇరాన్ లోని బందర్ అబ్బాస్ చేరుకుని, 2020 జూన్ 25వ తేదీన నౌకాశ్రయంలోకి ప్రవేశించింది. తప్పనిసరి వైద్య మరియు సామాను పరీక్షల అనంతరం 687 మంది భారతీయ పౌరులు ఈ ఓడలోకి ప్రవేశించారు.
ఇరాన్ కు వచ్చే ముందు, ఐ.ఎన్.ఎస్. జలాశ్వ సిబ్బంది, ప్రవాస భారతీయుల తరలింపు ఆపరేషన్ కోసం సన్నాహక కార్యకలాపాలను చేపట్టింది. ఇందులో శానిటైజేషన్ మరియు తరలింపుదారులకు సౌకర్యవంతమైన ప్రదేశాల తయారీ, మాస్కులు, పారిశుధ్య సామగ్రితో కూడిన స్వాగత కిట్ల తయారీతో పాటు, టెహ్రాన్ లోని భారతీయ రాయబార కార్యాలయం సూచనలకు అనుగుణంగా ప్రయాణీకులకు బంకుల కేటాయింపు వంటి చర్యలను కూడా సిబ్బంది పూర్తిచేశారు.
భారత నావికాదళం దేశీయంగా అభివృద్ధి చేసిన రెండు విమాన తరలింపు పాడ్లను ఈ నౌక ఇరాన్ అధికారులకు అందజేసింది.
కోవిడ్-19 జాగ్రత్తలకు కట్టుబడి, జలాశ్వ బోర్డులో ప్రయాణీకులు నివసించే స్థలాలను మూడు జోన్లుగా విభజించారు. మరియు వారిని తరచుగా కలిసే ఓడ సిబ్బందికి ప్రత్యేకంగా జోన్లను కేటాయించారు.
ఓడలోకి ప్రయాణీకులందరూ ఎక్కే ప్రక్రియ పూర్తి కాగానే 2020 జూన్ 25వ తేదీ సాయంత్రం బందర్ అబ్బాస్ నుండి ఓడ బయలుదేరింది.
ప్రధాన మంత్రి కార్యాలయం
ఉత్తరాఖండ్లో కొన్ని ప్రాంతాల లో భారీ వర్షపాతం కారణం గా ప్రాణనష్టం జరగడం పట్ల దు:ఖాన్ని వ్యక్తం చేసిన ప్రధాన మంత్రి
ఉత్తరాఖండ్ లో కొన్ని ప్రాంతాల లో భారీ వర్షపాతం వల్ల ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తం చేశారు.
ప్రధాన మంత్రిఒక ట్వీట్ లో -
‘‘ఉత్తరాఖండ్ లో కొన్ని ప్రాంతాల లో భారీవర్షపాతం కారణం గా ప్రాణనష్టం సంభవించడం తో నేను తీవ్ర దు:ఖానికి లోనయ్యాను. ఈ ఘటనల లో గాయపడ్డ వారు త్వరలో కోలుకొందురుగాక. బాధితుల కు సహాయం చేయడం కోసం రక్షణ చర్యలు కొనసాగుతూ ఉన్నాయి. అందరి ని సురక్షతతో ఉంచవలసిందంటూ, అందరి శ్రేయం కోసం ఆ ఈశ్వరుడి ని నేను ప్రార్థిస్తున్నాను.’’ అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
క్రీడాకారులను ప్రోత్సహించి, క్రీడా రంగాన్నిచేయడానికి క్షేత్రస్థాయిలో 'ఖేలో ఇండియా' కేంద్రాల ఏర్పాటు : శ్రీ అనురాగ్ ఠాకూర్
(దేశంలో క్రీడారంగాన్ని ప్రోత్సహించి వర్ధమాన క్రీడాకారులకు శిక్షణ ఇవ్వడానికి చర్యలు తీసుకుంటున్నామని కేంద్ర యువజన వ్యవహారాల, క్రీడా మంత్రి శ్రీ అనురాగ్ ఠాకురిన్ తెలిపారు. క్రీడారంగ అభివృద్ధికి ప్రభుత్వం అమలు చేస్తున్న చర్యలను ఈ రోజు రాజ్యసభలో ఒక ప్రశ్నకు లిఖిత పూర్వకంగా ఇచ్చిన సమాధానంలో వివరించారు. క్షేత్రస్థాయిలో ఈ కార్యక్రమాలు అమలు జరుగుతున్నాయి. వర్ధమాన క్రీడాకారులకు తక్కువ ఖర్చుతో, సమర్ధవంతమైన శిక్షణ ఇవ్వడానికి గతంలో ఛాంపియన్లుగా నిలిచిన క్రీడాకారులు కోచ్లుగా వర్ధమాన క్రీడాకారులకు శిక్షణ ఇస్తారు. దీనివల్ల గత ఛాంపియన్లకు జీవనోపాధి కల్పించడంతోపాటు వారి అనుభవాన్ని ఉపయోగించి క్షేత్ర స్థాయిలో క్రీడాకారులను తయారు చేయడానికి అవకాశం కలుగుతుంది. దీనికోసం దేశవ్యాపితంగా ఖేలో ఇండియా కేంద్రాలను ప్రారంభించడం జరుగుతుంది. కోచ్ గా వ్యవహరించే పూర్వ ఛాంపియన్లకు వేతనం, సహాయ సిబ్బంది, పరికరాల కొనుగోలు, పోటీలలో పాల్గోవడానికి అయ్యే ఖర్చును ఈ క్రాండానికి గ్రాంటుగా మంజూరు అవుతుంది. దేశంలోని 26 రాష్ట్రాలు/కేంద్రపాలిత ప్రాంతాల్లో 360 ఖేలో ఇండియా కేంద్రాలను ప్రారంభించడం జరుగుతుందని మంత్రి తెలిపారు.
ఈ కేంద్రాల్లో ఇంకా క్రీడాకారులను ఎంపిక చేయలేదు. ఒకో కేంద్రానికి సౌకర్యాలను అభివృద్ధి చేయడానికి, పరికరాలను కొనుగోలు చేసి, మైదానాలను సిద్ధం చేయడానికి నాన్ -రికరింగ్ గ్రాంటుగా అయిదు లక్షల రూపాయలను ప్రభుత్వం విడుదల చేసిందని తన సమాధానంలో క్రీడలశాఖ మంత్రి వివరించారు. క్రీడాపరికరాల కొనుగోలు, వేతనాలు, ఇతర ఖర్చుల కింద ప్రతి కేంద్రానికి ఏడాదికి అయిదు లక్షల రూపాయల చొప్పున నాలుగు సంవత్సరాల పాటు విడుదల చేస్తామని మంత్రి తెలిపారు.
బొగ్గు మంత్రిత్వ శాఖ
కోవిడ్ -19 పై పోరాటంలో మేము సైతమంటూ ముందుకొచ్చిన బొగ్గు మరియు గనుల ప్రభుత్వ రంగ సంస్థలు : శ్రీ ప్రహ్లాద్ జోషి
ఒడిషాలో ప్రారంభించిన కోవిడ్ -19 ఆసుపత్రులకు నిధులందిస్తోన్న నాల్కో, ఎంసిఎల్ సంస్థలు
ఒడిషాలో తాజాగా రెండు కోవిడ్ -19 ఆసుపత్రులు ప్రారంభమమ్యాయి. వీటిని వీడియో కాన్ఫరెన్స్ ద్వారా ఒడిషా ముఖ్యమంత్రి శ్రీ నవీన్ పట్నాయక్, కేంద్ర పెట్రోలియంశాఖ మంత్రి శ్రీ ధర్మేంద్ర ప్రధాన్ , కేంద్ర బొగ్గు మరియు సహజవాయువు శాఖ మంత్రి శ్రీ ప్రహ్లాద్ జోషి ప్రారంభించారు. వీటికి కావలసిన నిధులను నేషనల్ అల్యూమినియం కంపెనీ , కోల్ ఇండియా సబ్సిడిరీ సంస్థ మహానది కోల్ ఫీల్డ్స్ లిమిటెడ్  అందజేయనున్నాయి. ఒడిషా రాష్ట్ర ప్రభుత్వం ఏర్పాటు చేసిన ఈ ఆసుపత్రులకు రాష్ట్రంలోని ఇతర ఆసుపత్రులనుంచి సహకారం వుంటుంది.
కోవిడ్ -19పై పోరాటంలో భాగంగా బొగ్గు మరియు గనుల మంత్రిత్వశాఖకు చెందిన ప్రభుత్వ రంగ సంస్థలు చేయూతనివ్వడం గర్వకారణంగా వుందని కేంద్ర మంత్రి శ్రీ ప్రహ్లాద్ జోషి అన్నారు. కోవిడ్-19 వ్యాధికి చికిత్సనందించే ఈ ఆసుపత్రులు ఒడిషా ప్రజల చాలా సహాయకరంగా వుంటాయని ఆయన అన్నారు. ఒడిషా రాష్ట్రం నవరంగపూర్ జిల్లాలో ఏర్పాటు చేసిన ఆసుపత్రికి నాల్కో సాయం అందిస్తుంది. ఇది 200 పడక ఆసుపత్రి. ఇక అంగుల్ జిల్లా తాల్చేర్ వద్ద ఏర్పాటు చేసిన ఆసుపత్రికి ఎంసిఎల్ నిధులందిస్తుంది. ఇది 150 పడకల ఆసుపత్రి.
ఎంసిఎల్ తన మెడికల్ కాలేజీ దగ్గర వున్న సదుపాయాలను కూడా కోవిడ్ ఆసుపత్రికి అందిస్తోంది.
జిల్లా ఖనిజ నిధి దగ్గర మిగిలిపోయిన నిదుల్లో 30 శాతం దాకా కోవిడ్ -19 పై పోరాటానికి వినియోగించుకోవచ్చని ఇప్పటికే ఆయా రాష్ట్రాలకు కేంద్ర ప్రభుత్వం అనుమతినిచ్చింది. ఈ నిర్ణయం కారణంగా ఖనిజ సంపద అధికంగా వున్న ఒడిషాలాంటి రాష్ట్రాలు లబ్ధి పొందుతాయని బొగ్గు మరియు గనుల కేంద్ర మంత్రి అన్నారు.
అంతే కాదు నాల్కోకు చెందిన ఉద్యోగులు తమ ఒక రోజు జీతాన్ని అంటే రెండున్నర కోట్ల రూపాయల్ని ముఖ్యమంత్రి సహాయ నిధికి అందించారు. ఇక ఎంసిఎల్... ఇప్పటికే ఒడిషా ప్రభుత్వం భువనేశ్వర్ లో ప్రారంభించిన కోవిడ్ -19 ఆసుపత్రికి నిధులందించింది. ఒడిషాలోని జార్సుగూడ జిల్లాలో 50 పడకల ఐసోలేషన్ కేంద్రాన్నికూడా ఎంసిఎల్ ప్రారంభించింది. సేవలందించడంలో సదా ముందు వుండే ఎంసిఎల్ పారిశుద్ధ్య పనుల్లో కూడా పాల్గొంటున్నది. మాస్కులను, శానిటైజర్లను తమ ఉద్యోగులతోపాటు చుట్టుపక్కల నివసించే ప్రజలకు కూడా అందించింది.
కేంద్ర ప్రభుత్వ రంగ సంస్థ నాల్కో కేంద్ర గనుల శాఖ కింద పని చేస్తోంది. ఎంసిఎల్ అనేది కేంద్ర బొగ్గు శాఖ కింద పని చేసే కోల్ ఇండియా లిమిటెడ్ కు అనుబంధంగా పని చేస్తోంది. భారతదేశంలో 32 శాతం బాక్సైట్, 33 శాతం అల్యూమినా మరియు 12 శాతం అల్యూమినియం ఉత్పత్తి నాల్కో ద్వారా సాధ్యమవుతోంది. ఇక ఇండియాలో లభించే 80శాతం బొగ్గు ఉత్పత్తి సిఐఎల్ ద్వారా జరుగుతోంది.
రైల్వే మంత్రిత్వ శాఖ
పీపీపీ పద్ధతిలో ప్రయాణీకుల రైళ్లను నడిపే ప్రాజెక్టులో, ఆర్ఎఫ్క్యూలకు స్పందనగా వచ్చిన దరఖాస్తులను తెరిచిన రైల్వే శాఖ అద్భుత స్పందన అందుకున్న రైల్వే శాఖ
12 క్లస్టర్ల కోసం 15 సంస్థల నుంచి వచ్చిన 120 దరఖాస్తులు
ప్రభుత్వ ప్రైవేటు భాగస్వామ్య పద్ధతిలో ప్రయాణీకుల రైళ్లను నడిపే ప్రాజెక్టులో, 'అర్హత కోసం అభ్యర్థన'లకు  స్పందనగా వివిధ సంస్థల నుంచి వచ్చిన దరఖాస్తులను రైల్వే శాఖ తెరిచింది. ఆర్ఎఫ్క్యూలకు అద్భుత స్పందన వచ్చింది. 12 క్లస్టర్ల కోసం 15 సంస్థల నుంచి మొత్తం 120 దరఖాస్తులు వచ్చాయి.
12 క్లస్టర్లలోని 140 జతల రూట్లలో ఉత్తమ నాణ్యతతో కూడిన రైళ్ల సంఖ్యను పెంచేందుకు 151 ఆధునిక రైళ్లను ప్రవేశపెట్టడం ద్వారా, ప్రయాణీకుల రైళ్ల సేవల్లో ప్రైవేటు భాగస్వామ్యం కోసం, రైల్వే మంత్రిత్వ శాఖ ఈ ఏడాది జులై 1వ తేదీన ఆర్ఎఫ్క్యూల ప్రకటన ఇచ్చింది.
ప్రయాణీకుల రైళ్లను నడిపేందుకు ప్రైవేటు పెట్టుబడులను ఆకర్షించేలా చేపట్టిన మొదటి ప్రధాన చర్య ఇది. ప్రైవేటు రంగం నుంచి దాదాపు రూ.30 వేల కోట్లను సమీకరించడం ఈ ప్రాజెక్టు వ్యూహం.
ప్రాజెక్టును దక్కించుకునే ప్రైవేటు సంస్థలను పారదర్శకంగా, రెండు దశల పోటీ బిడ్డింగ్ విధానంలో ఎంపిక చేస్తారు. ఆ దశలు: అర్హత కోసం అభ్యర్థన , ప్రతిపాదన కోసం అభ్యర్థన .
దరఖాస్తులను రైల్వేశాఖ వేగంగా పరిశీలించి, అర్హత పొందిన సంస్థలకు నవంబర్ నాటికి ఆర్ఎఫ్పీ పత్రాలను అందుబాటులోకి తెస్తుంది. ఎంపికైన సంస్థలకు వచ్చే ఏడాది ఫిబ్రవరి నాటికి అన్ని క్లస్టర్లను అప్పగించాలన్నది లక్ష్యం.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 వ్యాప్తిపై ప్రజలలో అవగాహన పెంచేందుకు టిఐఎఫ్ఆర్ చొరవ
కోవిడక్ష-19 విషయంలో ప్రచారంలో ఉన్నఅపోహలను తొలగించేందుకు సహాయం చేయడం దీని ఉద్దేశం
సులభంగా అర్థం చేసుకునేందుకు వీలైన పద్ధతిలో ఎక్కువమందికి చేరేలా ప్రాంతీయ భాషలలో అందించే ఏర్పాటు
చైనాలోని ఉహాన్లో బయటపడిన కోవిడ్ -19 ప్రస్తుతం ప్రపంచమంతా వ్యాపించింది. ప్రపంచ ఆరోగ్య సంస్థ దీనిని మహమ్మారిగా ప్రకటించింది. ప్రస్తుతం ఇది 204 దేశాలకు వ్యాపించింది. ఈ మహమ్మారి తో పాటే ప్రజలలో దీనికి సంబంధించిన మూఢనమ్మకాలు, భయాలు, అపోహలు ప్రచారంలోకి వచ్చాయి. ఇలాంటి సమయంలో అతి పెద్ద సవాలు ప్రజలను సామాజిక దూరంపాటించేలా చేయడం, ఐసోలేషన్ , క్వారంటైన్, లాక్డౌన్ పాటించమని చెప్పడం.
 సవివరమైన సమాచారాన్ని తయారుచేసింది..
పరిశోధకులు పలు ప్రాంతీయ భాషలలో యూ ట్యూబ్ వీడియోలను రూపొందించి సామాజిక దూరం పాటించడం వల్ల కోవిడ్ -19 వంటి వైరస్లను ఎలా అదుపు చేయవచ్చో వివరించారు. ఈ సమాచారం వాషింగ్టన్ పోస్ట్ లో ప్రచురితమైన హారీ స్టీవెన్స్ సమాచారం ఆధారంగా అందించారు.
విద్యార్థులు, కుటుంబాలు, ఫ్యాకల్టీల స్వచ్ఛంద సహకారంతో 9 భాషలలో ఈ సమాచారాన్ని ఇంగ్లీషు, హిందీ, బెంగలి, కొంకణి, మారాఠి, మలయాళం, ఒడియా, తమిళం ,తెలుగు లలో తీసుకువచ్చినట్టు టిఐఎఫ్ ఆర్ శాస్త్రవేత్త ప్రొఫెసర్ ఆర్నాబ్ భట్టాచార్య తెలిపారు. త్వరలోనే ఈ సమాచారాన్ని గుజరాతి, పంజాబి, హర్యాన్వి, అస్సామీ భాషలలో వెలువరించనున్నట్టు చెప్పారు.
కరోనా వైరస్ కు సంబంధించి ప్రస్తుతం ప్రచారంలో ఉన్న రకరాల అపోహలను కొట్టిపారేస్లూ వాస్తవ సమాచారాన్ని ప్రజలకుఅందించడమే టిఐఎప్ఆర్ ఆలోచన. ఈ వ్యాధి విదేశాలలో పుట్టింది. దీనికి సంబంధించి మనం మన ప్రజలకు అర్థమయ్యేలా చెప్పాల్సి ఉంది. ఇందుకు సంబంధించి ప్రజలలో అవగాహన పెంచడానికి ఈ ప్రయత్నం ఉపకరిస్తుందని డాక్టర్ భట్టాచార్య అన్నారు.
తదుపరి దశలో ఇంట్లో అందుబాటులో ఉండా మెటీరియల్తో మాస్క్లు తయారు చేయడానికి టిఐఎఫ్ఆర్ బృందం పనిచేస్తుంది. ఇందుకు పోస్టర్లు, వీడియోలు త్వరలోనే విడుదల అవుతాయి. వైరస్ వ్యాప్తి వెనుక ఉన్న శాస్త్రీయ అంశాలను వివరించేందుకు , ప్రజలలో అపోహలు తొలగించేందుకు ప్రజలతో ,శాస్త్రవేత్తలు తమ అభిప్రాయాలు పంచుకునేందు టిఐఎఫ్ ఆర్ చాయ్ అండ్ వై పేరుతో ఒక ప్లాట్ ఫామ్ ను ఏర్పాటు చేసింది.